туристически сектор в качеството му на източник на икономически растеж, създаване на възможности, трудова заетост и чуждестранен обмен.
 Член 400
 1. Сътрудничеството на двустранно, регионално и европейско равнище се основава на следните принципи:
 а)
 зачитане на интегритета и интересите на местните общности, по-специално в селските райони;
 б)
 значението на културното наследство;
 в)
 положителното взаимодействие между туризма и съхраняването на околната среда.
 2. Приложимите разпоредби за туристическите оператори, са посочени в глава 6 (Установяване, търговия с услуги и електронна търговия) от дял IV (Търговия и свързани с търговията въпроси) от настоящото споразумение. Приложимите разпоредби за движението на хора са посочени в член 19 от настоящото споразумение.
 Член 401
 Сътрудничеството се съсредоточава върху следното:
 а)
 обмен на информация, най-добри практики, опит и трансфер на ноу-хау, включително относно иновативни технологии;
 б)
 установяване на стратегическо партньорство между публичните и частните интереси и интересите на общностите, за да се гарантира устойчивото развитие на туризма;
 в)
 поощряване и разработване на туристически продукти и пазари, инфраструктура, човешки ресурси и институционални структури;
 г)
 изработване и прилагане на ефикасни политики и стратегии, включващи целесъобразни правни, административни и финансови аспекти;
 д)
 обучения и изграждане на капацитет в областта на туризма, предназначени за повишаване на стандартите за обслужване;
 е)
 развитие и поощряване на развивания от местното население туризъм.
 Член 402
 Ще се провежда редовен диалог по въпросите от обхвата на глава 16 от дял V (Икономическо и секторно сътрудничество) от настоящото споразумение.
 ГЛАВА 17
 Селско стопанство и развитие на селските райони
 Член 403
 Страните си сътрудничат в насърчаването на развитието на селското стопанство и селските райони, по-специално посредством постепенното сближаване на политиките и законодателството.
 Член 404
 Сътрудничеството между страните в областта на селското стопанство и развитието на селските райони обхваща, между с другото, следното:
 а)
 улесняване на взаимното разбиране на политиките за развитие на селското стопанство и селските райони;
 б)
 укрепване на административния капацитет на централно и местно равнище за планиране, оценяване и изпълнение на политиките;
 в)
 насърчаване на модерно и устойчиво селскостопанско производство, при което се опазва околната среда и се прилага хуманно отношение към животните, включително разширено използване на методи за биологично производство и използване на биотехнологии, inter alia чрез прилагането на най-добрите практики в тези области;
 г)
 споделяне на знания и най-добри практики за политиките за развитие на селските райони, за да се способства за икономическото благоденствие на селските общности;
 д)
 подобряване на конкурентоспособността на селскостопанския сектор и на ефикасността и прозрачността на пазарите, както и на условията за инвестиране;
 е)
 разпространение на знанието посредством обучения и мероприятия с информационна цел;
 ж)
 благоприятстване на иновациите посредством изследователски дейности и популяризиране на службите за консултации сред земеделските производители;
 з)
 увеличаване на хармонизирането на въпроси, разгледани в рамките на международни организации;
 и)
 обмен на най-добри практики относно помощните механизми за селскостопанските политики и селските райони;
 й)
 поощряване на политиката за качество на селскостопанските продукти в областите на продуктовите стандарти, производствените изисквания и схемите за качество.
 Член 405
 При осъществяването на посоченото сътрудничество, без да се засягат разпоредбите на дял IV (Търговия и свързани с търговията въпроси) от настоящото споразумение, страните